આ વાત બીજે પણ લાગુ પડે છે, જેમકે મોટાભાગના પરિણીત પુરુષોને (મોટાભાગના કહ્યું છે સાહેબ, બધા નહીં) પારકી બૈરી જ ગમતી હોય છે. હવે આ સ્ત્રીઓ પર કેટલું લાગુ પડે છે એનો મને અંદાજો નથી. હું એક વખત તાજમહલ જોવા ગયો, હવે જે ગયું હશે એને ખ્યાલ હશે કે દૂરથી એક બારી જેવું છે, જેમાંથી તમને તાજમહલ દેખાય, જો તમે ત્યાંથી જુઓ તો તમને એ એટલું સુંદર દેખાય જેને શબ્દોમાં ન વર્ણવી શકાય, પણ જેવા તમે એની પાસે જવા લાગો, એટલે ધીરે ધીરે એની સુંદરતા ઓસરતી લાગે, પછી તમને સફેદ સિવાય બીજા રંગો દેખાવા લાગે, અને જેવા વધારે નજીક પહોંચો એટલે તમને એક સામાન્ય આરસપહાણનું સ્મારક લાગે. હવે અહીંયા કદાચ લોકોનો મતભેદ હોય, પણ આ મારો અંગત અનુભવ છે. એજ રીતે પારકી નોકરી અને પારકી બૈરી દૂરથી સારી લાગે. જે જોવી તો સારી લાગે, પણ જયારે નજીક આવે ત્યારેજ એની ખામીઓ દેખાય. શું કહો છો?